कासनी, पिथौरागढ (सदर) तहसील
कासनी, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है जिस की आलोकिक संस्कृति,जैव विविधता व ऐतिहासिक धरोवर कहा जाने वाला ग्राम का इतिहास अपने आप में आलोकिक है ।गाँव को के मद्य में से हिमालय की नंदा खाट पर्वत की चोटी दिखाई पड़ता है, और चारो और खेतों व मंदिरों से घिरा है वही गाँव में तीन जल स्त्रोत भी है जिसे नोलों (बावड़ी) के नाम से जाना जाता है, साथ ही एक तरफ ठुलिगाड व् दूसरी तरफ इस गाव की सीमा पर रंधोला नाम की नदी यहा से बहती है इसी नदी के तट से लगा महाकाल का मंदिर जो की मुंगरु देवता के नाम से प्रख्यात है इस मंदिर की अपनी ही विशेष कहानिया है जिसमे लोगो की आस्था दिखाई देती है यह जिले का एक मात्र महाकाल का मंदिर है और इन दोनों नदियों के संगम पर सेरा देवल (द्योलसमेत) नामक मंदिर जिस का वर्णन स्कंदपुराण में भी दिखाई देता है भगवान शिव का मंदिर भी इसी भूमि में विराजमान है वही कासनी के कसनियाल मुंगरु देवता,सेरादेवल और विष्णु के पुजारी है और इनका इतिहास अपने आप में अतुल्य है। काफी इतिहासकारों का मन्ना यह भी है की इस गाँव में प्रागैतिहासिक काल से ही लोंग रहा करते है इस का साक्ष्य कप मार्क्स जिसे औखल के नाम से जाना जाता है यह जनपद के कुछ ही गावं में पाए गए है। इतिहासकार डॉ राम सिंह ने भी अपनी पुस्तक (सोर का इतिहास) में इस गावं के प्रागैतिहासिक होने के बारे में लिखा है। कासनी पिथोरागढ़ के सबसे पुराने गाँवो में से एक है और मुख्य परिवार कसनियालो का है इस के अलावा भट्ट,कापड़ी,पाण्डेय,थ्वाल व् शर्मा इनके मित्र थे जिनको अपने साथ ही यहा ले आये थे और नाथ,गिरी,गोस्वामी बाद में यहा बसाए गए जिनको कोस्टाक,जामढ़ व् लम्पाटा तोक में स्थान दिया गया। गाँव की मुख्य आजीविका का श्रोत खेती था परन्तु 70 के दशक में जब यहा आर्मी आई तो यहा के लोगो ने अपनी काफी भूमि मिलट्री को दे दी वर्तमान में गाव के लोग अपने अलग अलग व्यवसाय में है कोई कृषि से आज भी जुड़ा है तो कोई आर्मी में है।